Movember

To Movember (προφορά Μοβέμπερ) είναι ετήσια εκδήλωση κατά τη διάρκεια του μήνα Νοεμβρίου που έχει ως στόχο την ενημέρωση και ευαισθητοποίηση για θέματα ανδρικής υγείας, όπως ο καρκίνος του προστάτη, ο καρκίνος των όρχεων και η αυτοκτονία των ανδρών. Το όνομα αποτελεί σύνθεση του υποκοριστικού της αγγλικής λέξης για το μουστάκι, "mo" (moustache) και "November". Το Ίδρυμα Movember διοργανώνει τη φιλανθρωπική εκδήλωση Movember, που στεγάζεται στο Movember.com. Στόχος του Movember είναι να «αλλάξει το πρόσωπο της ανδρικής υγείας».

Ενθαρρύνοντας τους άνδρες να εμπλακούν, το Movember στοχεύει να αυξήσει την έγκαιρη ανίχνευση καρκίνου, την διάγνωση και τις αποτελεσματικές θεραπείες και τελικά να μειώσει τον αριθμό των θανάτων που μπορούν να προληφθούν. Εκτός από τις ετήσιες εξετάσεις, το Ίδρυμα Movember ενθαρρύνει τους άνδρες να γνωρίζουν το οικογενειακό ιστορικό καρκίνου και να υιοθετήσουν έναν πιο υγιεινό τρόπο ζωής. Χρησιμοποιώντας το μουστάκι ως το κινητήριο σύμβολο του κινήματος, το Movember εστιάζει στους τρεις βασικούς τομείς του καρκίνου του προστάτη, του καρκίνου των όρχεων, καθώς και της ψυχικής υγείας και πρόληψης των αυτοκτονιών. Από την ίδρυσή του, το Movember Foundation έχει συγκεντρώσει $837 εκατομμύρια και χρηματοδότησε περισσότερα από 1.200 έργα σε περισσότερες από 20 χώρες.

Από το 2004, η φιλανθρωπική οργάνωση Movember Foundation διοργανώνει εκδηλώσεις Movember για να αυξήσει την ευαισθητοποίηση και τα χρήματα για θέματα υγείας των ανδρών, όπως ο καρκίνος του προστάτη και η κατάθλιψη, στην Αυστραλία και τη Νέα Ζηλανδία . Το 2007 ξεκίνησαν εκδηλώσεις στην Ιρλανδία, τον Καναδά, την Τσεχία, τη Δανία, το Ελ Σαλβαδόρ, την Ισπανία, το Ηνωμένο Βασίλειο, το Ισραήλ, τη Νότια Αφρική, την Ταϊβάν και τις Ηνωμένες Πολιτείες. Από το 2011, οι Καναδοί ήταν οι μεγαλύτεροι συνεισφέροντες στις φιλανθρωπικές οργανώσεις Movember από οποιοδήποτε έθνος. Το 2010, το Movember συγχωνεύτηκε με την οργάνωση για τον καρκίνο των όρχεων Tacheback.

Το 2012, η Global Journal συμπεριέλαβε το Movember ως μία από τις 100 κορυφαίες ΜΚΟ (μη κυβερνητικός οργανισμός) στον κόσμο.

 Παραπομπές 

Κατηγορία:Ανδρική υγεία